Бліны ды аладкі рознай таўшчыні ды велічыні, круглыя, румяныя, з рознай начынкай, запрашалі ў гэты зімовы дзень лютага паспрабаваць гаспадыні аграгарадка Дворышча. Каб духмяныя прысмакі не астылі, іх трымалі ў спецыяльным посудзе. Жыхары навакольных вёсак і госці з горада не адразу рабілі свой выбар: і з грыбамі хацелася, і з варэннем, і з капустай. Складана было прайсці каля юшкі, смачных пірагоў ды булак. З вялікім задавальненнем частаваўся выпечкай разам з усімі і карэспандэнт “Лідскай газеты”. Прыемна было ў гэты халодны дзень упрыкуску з духмяным бліном зрабіць глыток гарачай гарбаты.